钦定古今图书集成/方舆汇编/职方典/第1220卷 > 《九谿卫志》
## 钦定古今图书集成/方舆汇编/职方典/第1220卷 > 《九谿卫志》

大平山　在卫城内，屹立其中，山大顶平，故名。屏山　在卫城东。一峰突出，如屏在列。晦明风雨，变幻不一，春烟冬雪，亦有可观。

麻阜山　：在卫城外，以形似名。

笔峰山　在卫城外东，俗呼“尖山。” 高六、七里，绝顶孤峰，凌霄如笔。山下四围尽属水田溪涧，全无林麓，故名。

凤虎山　在屯堡北。上有祖师殿，四围山拥，形如凤虎。此唐、宋以来之名也。

亘山　：在屯堡东北七十里。

马颈山　在卫西，夹索口。草木之利，军民资之。马鬃岭　在卫城北。高岩壁立，两旁如削，岭上止通一径，故名。又有玛瑙坡、牛角尖、通麻寮、容美及一十四司。

茅花岭　在卫城西北八十里，有永洞，两溪合流，穿洞门，复流至鲁阳溪，数十里方见。

龙门洞　，在卫城东三十里，其修长如管玲珑，其坎坷如蜂巢蚁穴。入一里许，有石狮蹲踞。旧名“狮洞” ，今名“龙门” ，以其在鲤鱼滩也。

联环洞　：在卫治十五里。两洞相联，一南开、一西向，故名。

三江口　在卫城东北一百二十里。

平湖　：在屯堡西北三十里。

杨潭河　：在屯堡东三十里。

清泥潭　：在屯堡正北五十里。

喝涂溪　溹水溪　大泉溪　，以上俱在城内。大壑溪　　和豹溪　　炉煽溪　　响夹溪张马溪　　仁石溪　，以上俱在城外。

输瀛溪　：在城外八里。

冷水溪　：在城外十一里。